kardosdrur/scandi-wiki huggingface dataset:
Waikiki

Waikīkī er en bydel i Honolulu, i den sydlige del af øen Oahu, en af Hawaii-øerne. Waikīkīstranden er en af verdens mest berømte strande.

Waikīkī strækker sig langs Stillehavskysten og har en række prestigefyldte hoteller. Bydelen er Hawai'i-turismens højborg. På Waikīkī Beach står en statue af den lokale sportsstjerne Duke Kahanamoku.

Eksterne henvisninger 
 Live-Webcam fra Waikīkī Beach ved Duke Kahanamoku-statuen 
 Waikiki Beach fotos og omtale

Hawaii
Strande i USA
Honolulu
Surfing
Dustin Rhodes

Virgil Riley Runnels III (født 11. april 1969), bedre kendt under ringnavnene Dustin Rhodes og Goldust er en amerikansk wrestler, der arbejder for AEW All Elite Wrestling. Han har også tidligere arbejdet for World Wrestling Entertaintment 

World Championship Wrestling og Total Nonstop Action Wrestling. Runnels er søn af Dusty Rhodes og halvbror til Cody Rhodes.

I World Championship Wrestling vandt han bl.a. WCW United States Heavyweight Championship to gange, og i World Wrestling Entertainment har han vundet WWE Intercontinental Championship tre gange.

Eksterne henvisninger 

 
 

Wrestlere fra USA
Vandig opløsning

En vandig opløsning er en opløsning i hvilken opløsningsmidlet er vand. Det angives normalvis i reaktionsligninger som (aq), efter aqueous, efter den relevante formel. Ordet aqueous betyder beslægtet med, lignende eller opløst i vand. Eftersom vand er et udmærket opløsningsmiddel så vel som naturligt forekommen, bruges det over alt i kemien.

Substanser, der ikke let kan opløses i vand, kaldes hydrofobe ('vandfrygtende'), mens dem, der kan, kaldes hydrofile ('vandelskende'). Et eksempel på en hydrofil substans er natriumklorid (bordsalt).

Kemiske egenskaber
Fjodor Tjuttjev

Fjodor Tjuttjev (, ; født 5. december 1803 i Ovstug, Orjol guvernement, Det Russiske Kejserrige, død 27. juli 1873 i Tsarskoje Selo, Sankt Petersborg guvernement, Det Russiske Kejserrige) var en russisk digter og diplomat. 

Han boede i München og Turin, og han kendte Friedrich von Schelling og Heinrich Heine. Han tog ikke del i det litterære liv og kaldte sig ikke forfatter, men alligevel er omkring 400 af hans digte, der ofte citeres i Rusland, blevet bevaret. De første digte blev skrevet i 1700-tallets poetiske tradition. I 1830'erne havde de romantiske traditioner, hovedsagelig de tyske, indflydelse på hans digtning. Det er filosofisk (meditativ) lyrik, hvis hovedemner er: betragtninger over universet, menneskets skæbne og naturen. I 1840'erne skrev han nogle politiske artikler om forholdet mellem Rusland og den vestlige civilisation. I 1840'erne forfattede han en række rørende kærlighedsdigte, hvor elskoven opfattes som tragedie. De var senere samlet i den såkaldte Denisjevs cyklus, dvs. en cyklus, der blev tilegnet digterens kæreste Jelena Aleksandrovna Denisjova. I 1860'erne og 1870'erne skrev Tjuttjev først og fremmest politiske digte. Det mest navnkundige af Tjuttjevs digte er Silentium! – en sørgmodig tilskyndelse til tavshed, en beklagelse af, at man aldrig fuldstændigt kan forstå et andet menneske. Linjen udtalt tanke er løgn er en af de mest citerede af Tjuttjevs aforismer, tillige med med forstanden kan Rusland ikke fattes og man kan aldrig forudse ordets udvikling.

Referencer

Eksterne henvisninger 

 Tjuttjeviana på ruthenia.ru  
 Værkliste  

Digtere fra Rusland
Russere i 1800-tallet
Douglas

Douglas har flere betydninger:

Byer
 Douglas (Arizona) – by i Arizona.
 Douglas (Isle of Man) – hovedstaden på Isle of Man.
 Douglas (Wyoming) – by i Wyoming.

Personer
 Douglas Adams – britisk forfatter.
 Douglas Bradley – engelsk skuespiller.
 Douglas MacArthur – amerikansk general.
 Douglas Sirk – tysk instruktør.
 Douglas Emerson – amerikansk skuespiller.
 Douglas Wilder – amerikansk politiker.
 Douglas Coupland – canadisk forfatter.
 Douglas Fairbanks – amerikansk skuespiller.

Øvrige
 Douglasgran – art af nåletræ.
 Douglas Bay Horse Tramway – hestesporvejslinje på Isle of Man.
 Douglas Aircraft Company – amerikansk flyproducent.
 Douglas EC-47 Electric Goon – transportfly.
 Douglas C-47 Skytrain – transportfly.
 Douglas SBD Dauntless – amerikansk dykbombefly.
 Douglas (papegøje) – en lyserød hanara, medvirkede i filmen Pippi Langstrømpe på de syv have
Ærø Single Folk Festival

Ærø Single Folk Festival  var en festival, der hvert år fandt sted fredag, lørdag, søndag i uge 30 i Søby på Ærø. Festivalen eksisterede fra 2000 til 2018 og blev afholdt i telte ved siden af Søby Skole. Der blev spillet irsk, engelsk og dansk folkemusik, jazz og fællessang. Der var desuden anden underholdning og fællesspisning. 

Oprindelig var festivalen for enlige, men den udviklede sig med årene til en festival for både enlige og par.

Single Folk Festival
Musikfestivaler i Danmark
Etableret i 2000
Folkemusik fra Danmark
Douglas (Isle of Man)

Douglas (manx: Doolish) er hovedstaden på den britiske kronbesiddelse Isle of Man i Det Irske Hav. Byen har 26.218 indbyggere baseret på en folketælling fra 2006, og er dermed øens klart største by, da den udgør optil en tredjedel af øens totale indbyggertal. Øens regering har sit hovedsæde i byen.

Isle of Man
Byer i Storbritannien
Mount Katmai

Mount Katmai er en stor stratovulkan beliggende i det sydlige Alaska i Katmai nationalpark.

Vulkanen er ca. 10 km i diameter med en sø i krateret, der blev dannet ved et udbrud i 1912. Kraterranden er beliggende i en højde af 2.047 m. 

Vulkanens udbrud den 6.-9. juni 1912 er det mest spektakulære vulkanudbrud i Alaska i historisk tid og et af de to største udbrud i det 20. århundrede (det andet udbrud var Pinatubo i 1991).

Eksterne links 

 Global Volcanism Program - Katmai 

Vulkaner i Alaska
Andøybroen

Andøybroen er en spændbetonbro (buebro), som ligger i Andøy kommune i Nordland fylke i Norge. Den går over Risøysundet mellem Risøyhavn på Andøya og Hinnøya. Den er del af riksvei 82. Broen er har en totalængde på 750 meter, en gennemsejlingshøjde på 30 meter og et hovedspænd på 110 meter. Broen har 21 spænd.

Andøybroen  blev åbnet den 5. september 1974, og er en af Vesterålsbroerne. Disse blev opført i 1970'erne som en del af et interkommunalt samarbejde mellem de berørte kommuner i Vesterålen og Statens vegvesen, og gav kommunerne færgefri vejforbindelse. Vesterålsbroerne blev i det væsentligste finansieret med bompenge. 

Andøybroen og de øvrige Vesterålsbroer blev projekteret af firmaet Aas-Jakobsen AS, Oslo.

De øvrige Vesterålsbroer er Sortlandsbroen, Hadselbroen og den noget mindre Kvalsaukan bro. Sammen med Tjeldsundbroen ved Harstad, knytter disse Vesterålen til fastlandet.

Eksterne henvisninger
The World's Longest Tunnel Page (bro-delen)

Broer i Norge
Nordlands geografi
Risøysundet

Risøysundet er en del af det sund som adskiller Andøy og Hinnøya i Nordland fylke i Norge. Risøysundet forbinder Andfjorden (som også er et sund) og Sortlandsundet . Sundet er lavvandet, og for at større både skulle kunne passere gennem det, er der gravet en sejlrende gennem det mest lavvandede område; Risøyrenden blev åbnet i 1922, og udvidet og nyåbnet i 2001.

I syd går Risøysundet over i Sortlandsundet, med Gavlfjorden ude mod nordvest. I nord løber sundet ud i Andfjorden nord om Lovika.

Andøybroen krydser Risøysundet mellem Dragnes på Hinnøya og Risøyhamn på Andøya. Broen blev åbnet i 1974. Hurtigruten går gennem sundet, med anløb i Risøyhamn mellem Sortland og Harstad.

Den nordvestlige del af Risøysundet er fredet med navnet Risøysundet naturreservat.

Eksterne henvisninger 
 Andøy Historielag om Risøyhamn og Risøysundet 
 Andøy Historielag om Lovika og Risøysundet 

Nordlands geografi
Sund (farvand)
Kunsthøjskolen på Ærø

Kunsthøjskolen på Ærø er en højskole for samtidskunst, der blev grundlagt i 1985 under navnet Vester Møllegaard Højskole, der er beliggende ved Vester Mølle, ca. 4 kilometer sydøst for Søby på Ærø. Kunsthøjskolen har plads til 37 elever. Der er maleatelier, skulptur- og medieværksted, bibliotek og foredragssal. Kunsthøjskolens hovedbygning er en fredet stråtækt møllegård fra 1779, Vester Møllegaard, nord for den gamle mølle Vester Mølle. Skolen skiftede navn til det nuværende i 2009.

Der afholdes lange kurser på 29 og 27 uger. Sommerkurser på 2 uger og et uges kurser. Alle underviserne er yngre udstillende billedkunstnere, der typisk står for forløb af en til to ugers varighed. Enten i maleri, skulptur eller i tidsbaserede medier.

Skolens grundholdning er, at et engagement i kunsten er med til at udfolde og kvalificere den enkelte kursists ansvarlighed, almene dannelse og kritiske sans overfor tidens bevægelser

Skolen har en lille "forretning" med de mest nødvendige materialer som for eksempel lærred, maling og blændrammer, men eleverne kan også tage deres eget materiale med.

Skolens forstander har siden 2007 været Susan Hinnum.

Eksterne henvisninger 
 Skolens hjemmeside
 www.realdania.dk

Ærø
Etableret i 1985
Folkehøjskoler i Danmark
Eftersøgningen og andre noveller

Eftersøgningen og andre noveller er en samling kortprosa, skrevet af Peter Seeberg. Samlingen, der udkom første gang i 1962, indeholder 17 noveller og beskriver mennesker i eksistentielle situationer.
Mange af novellernes karakterer bærer absurde og uforklarlige navne – Djap, Graves, Trutti, Half, Gringo og Wave – hvorimod andre af personernes navne har en betydning. Manden i "Bulen" hedder Locke (lås), hvis oversættelse passer fint på historien.
Samlingen rummer disse noveller: 
1. Spionen, 2. Fælden, 3. Patienten, 4. Bulen, 5. Hullet, 6. Kapitulation, 7. Braget, 8. Nød, 9. Tegneserie, 10. Hvile, 11. Helten, 12. Hjulet, 13. Fjenderne, 14. Forsinkelse, 15. Eftersøgningen, 16. Hawk, 17. Stilladset

Litteratur i 1962
Novellesamlinger
WrestleMania XIV

WrestleMania XIV var den 14. udgave af pay-per-view-showet WrestleMania produceret af World Wrestling Federation. Det fandt sted 29. marts 1998 fra FleetCenter i Boston, Massachusetts, hvor der var 19.028 tilskuere.

Showet huskes særligt pga. sværvægtsbokseren Mike Tysons indblanding i showets main event, der var en VM-titelkamp mellem Shawn Michaels og Steve Austin. Mike Tyson var dommer i kampen og havde en afgørende betydning for, at Steve Austin for første gang nogensinde blev verdensmester. Austins titelsejr markerer ifølge mange starten på WWF's Attitude Era, hvor wrestling blev mere kontroversielt og voldeligt i håbet om at tiltrække et ungt publikum.

Resultater 

 Legion of Doom 2000 (Hawk og Animal) (med Sunny) vandt en battle royal med 15 tagteams
 Legion of Doom 2000 vandt ved at eliminere New Midnight Express (Bombastic Bob og Bodacious Bart) med Jim Cornette)
 De andre tagteams var Los Boricuas (Savio Vega og Miguel Pérez, Jr.), Los Boricuas (Jose Estrada, Jr. og Jesus Castillo), Truth Commission (Recon og Sniper), Bradshaw og Chainz, the Nation of Domination (Mark Henry og D'Lo Brown), the Nation of Domination (Faarooq og Kama Mustafa), The Quebecers (Jacques Rougeau og Pierre Ouellet), Rock 'n' Roll Express (Ricky Morton og Robert Gibson), Headbangers (Mosh og Thrasher), Too Much (Scott Taylor og Brian Christopher), Disciples of Apocalypse (8-Ball og Skull), Steve Blackman og Flash Funk og The Godwinns (Phineas og Henry).
 WWF Light Heavyweight Championship: Taka Michinoku besejrede Aguila
 WWF European Championship: Triple H (med Chyna) besejrede Owen Hart
 Marc Mero og Sable besejrede The Artist Formerly Known as Goldust og Luna
 WWF Intercontinental Championship: The Rock (med Kama Mustafa, Mark Henry og D'Lo Brown) besejrede Ken Shamrock via diskvalifikation
 WWF World Tag Team Championship: Cactus Jack og Chainsaw Charlie besejrede New Age Outlaws (Billy Gunn og Road Dogg)
 Cactus Jack og Chainsaw Charlie vandt dermed VM-bælterne.
 The Undertaker besejrede Kane (med Paul Bearer)
 WWF Championship: Steve Austin besejrede Shawn Michaels (med Triple H og Chyna)
 Mike Tyson var én af dommerne i kampen.
 Steve Austin vandt sin første VM-titel nogensinde.
 Shawn Michaels var blevet alvorligt skadet i sit titelforsvar mod The Undertaker ved Royal Rumble to måneder tidligere. Han wrestlede denne kamp på trods af rygskaden, der truede med at gøre en ende på hans karriere. Dette var hans sidste kamp, indtil han gjorde comeback fire år senere. 

Wrestling
Wrestling i 1998
Bimetal

Bimetal laves ved at valse to forskellige metaller sammen med forskellig varmeudvidelseskoefficient.

Det kan benyttes til kontakter eller spiralformede termometre.

Litteratur 
 Elektroteknisk materiallære af N. Balslev, Akademisk Forlag, København 1965

Metaller
Marc Mero

Marc Merowitz (født 9. juli 1960) er en tidligere amerikansk wrestler og amatørbokser. Han er mest kendt for sit arbejde i World Wrestling Federation under ringnavnet Marc Mero og i World Championship Wrestling og Total Nonstop Action Wrestling under ringnavnet Johnny B. Badd. 

Merowitz startede sin karriere i WCW i 1990 som Johnny B. Badd og vandt WCW World Television Championship tre gange. Han forlod organisationen i 1996 og skrev umiddelbart efter kontrakt med WWF. 

I WWF-regi vandt Merowitz WWF Intercontinental Championship som Marc Mero. 

Merowitz forlod WWF i 1999 og stoppede endeligt karrieren i 2005 efter en kort periode hos TNA.

Eksterne henvisninger 

 
 

Wrestlere fra USA
WWE European Championship

WWE European Championship var en sekundær titel i World Wrestling Entertainment, der eksisterede fra 1997 til 2002. På trods af navnet er der kun to europæiske wrestlere, der har været indehaver af titlen: British Bulldog og William Regal. 

Titlen startede under navnet WWF European Championship og blev anerkendt som en titel, der var lidt mindre prestigefuld end WWF Intercontinental Championship (en anden sekundær titel i World Wrestling Federation). Den første mester blev kåret i en titelturnering i Tyskland, som blev vundet af British Bulldog. I 2002 skiftede WWF navn til World Wrestling Entertainment, og derfor skiftede titlen også navn. WWE European Championship blev dog deaktiveret samme år, da Rob Van Dam forenede bæltet med WWE Intercontinental Championship. 

Wrestling
Askøybroen

Askøybroen er en hængebro fra fastlandet til Askøy i Vestland fylke i Norge. Broen har det længste brospænd i Norge og var Skandinaviens længste hængebro da den blev bygget. Broen består af to kørebaner og en vej for fodgængere. Den har til sammen 7 spænd. 

Den blev åbnet den 12. december 1992 og er en del af riksvei 562.

Konstruktionen 
Det er Statens vegvesen som har stået som den hovedprojekterende af broen. Aas-Jacobsen har haft ansvaret for prosjekteringen af ståldækket, hængekablerne og fastgørelsen af disse.
Hovedspændet består af et kasseprofiler  i stål med en bredde på 15,5 m og en højde på 3,0 m. Hovedkablerne er i stål og består af 21 kabler bundet sammen, 7 stk. i 3 rader. Tårnene, pillerne og tilkørslerne er bygget i beton.

Slut med opkrævning af bompenge 
Den 18. november 2006, nøjagtig klokken 12.00, stoppede man opkrævningen af bompenge.
Efter 22 år med betaling, var der blevet betalt 1,2 milliarder kroner til broen. Otte af disse år var det forhåndsbompenge, som betaltes  på færgen, og de sidste 14 år forgik opkrævningen ved bomstationen på Bergenssiden. Afslutningen fejredes med fyrværkeri.

Eksterne henvisninger 

 Aas-Jakobsen om Askøybrua  (engelsk)
 Structurae om Askøybrua

Broer i Vestland
Askøy
Støtte Til Soldater Og Pårørende

Støtte Til Soldater Og Pårørende (STSOP) er en civil støtte-forening oprettet den 3. januar 2008.
 
Foreningen har til formål at rejse midler til oprettelse samt opretholdelse af det økonomiske grundlag for Danske Soldater og Pårørendes Støtte Fond (DSPF), bl.a. igennem indsamlinger. 

Fonden skal yde økonomisk støtte til pårørende af dræbte soldater og militært personel, samt til soldater som er kommet til skade i tjenesten.

Ekstern henvisning 
STSOPs hjemmeside 

Foreninger fra Danmark
Chugach National Forest

Chugach National Forest er en 23.000 km² stor National Forest i midten af det sydlige Alaska. Den dækker Chugach-bjergene omkring Prince William sundet og omfatter den østlige del af Kenaihalvøen og Copper-flodens delta. Den er den næststørste blandt USA's system af nationale skove og den nordligste af dem. Skoven blev oprindelig udtaget i 1907 præsident Theodore Roosevelt, og fra begyndelsen dækkede den 93.000 km². Ca. en tredjedel af området er nøgne klipper og is.

Økologi 

Chugach er en tempereret regnskov i regnskovsbæltet langs Stillehavets nordøstlige kyster. Denne skov dækker kun en smal stribe mellem havet og den isdækkede, alpine zone. De dominerende træer er Bjerg-Hemlock, Sitka-Gran og Vestamerikansk Hemlock, og området bliver klassificeret som subpolar regnskov.

Eksterne henvisninger 

 U.S. Forest Service: Chugach National Forest
 Alaskan.com: Chugach National Forest 
 Groundtrekking: Temperate Rainforests of the North Pacific Coast

Økologi
Alaskas geografi
Chugach-bjergene

Chugach-bjergene i det sydlige Alaska er den nordligste udløber af det system af bjergkæder, der kaldes Kystbjergene, og som følger vestsiden af Nordamerika. Bjergkæden er ca. 500 km. lang og forløber stort set øst-vest. Den højeste top er Mount Marcus Baker, der når 4.016 m, men i øvrigt er toppene ikke særligt høje. Alligevel sikrer bjergenes placering umiddelbart op ad havet, at de modtager mere sne end noget andet sted på kloden med et gennemsnit på over 1,50 m pr. år.

Bjergene er et beskyttet område i Chugach Statspark og Chugach National Forest. Da de ligger tæt på Anchorage, er de et populært mål for udendørsaktiviteter.

Richardson Highway, Seward Highway og Glenn Highway passerer Chugach-bjergene. Tunnellen fra Portage ved Cook Inlet til Whittier ved Passage Canal giver også jernbane- og biltrafikken adgang til Prince William-sundet.

Navnet "Chugach" er afledt af det eskimoiske stammenavn Chugachmiut, som de russiske nybyggere nedskrev med stavemåderne "Chugatz" og "Tchougatskoi", men i 1898 nedskrev den amerikanske officer W. R. Abercrombie navnet som "Chugatch" og brugte det om bjergene.

Bjergtoppe 
 Mount Marcus Baker 4.016 m
 Mount Thor 3.734 m
 Mount Steller 3.236 m
 Mount Michelson 2.652 m
 Mount Palmer 2.115 m
 Eagle Peak 2.120 m
 Polar Bear Peak 2.016 m
 Flattop Mountain 1.070 m

Fodnoter

Eksterne henvisninger 

Alaskas geografi
Bjergkæder i Nordamerika
Det sønderjyske Politiadjudantur

Det sønderjyske Politiadjudantur blev oprettet i 1933. Adjudanturets opgave var at søge efterretninger i forbindelse med det tyske mindretal i Sønderjylland (Nordslesvig) og mindretallets  eventuelle samarbejde med den nazistiske regering i Tyskland om en grænseflytning og andet som kunne skade danske interesser.

Adjudanturen havde sæde hos politiet i Åbenrå, med reference til den danske rigspolitichef.

Fra oprettelsen af adjudanturen til besættelsen af Danmark den 9. april 1940 af den tyske værnemagt indsamlede adjudanturen oplysninger om mindretallet gennem dagspressen, referater fra møder samt meddelere og herefter analyseret.

Fra 1936 til 1938 var Troels Fink sekretær for politiadjudanturen og han var i samme periode engageret i De unges Grænseværn. Herigennem skabtes et fintmasket korps af meddelere.

Det sønderjyske Politiadjudantur forsatte sit virke indtil politiet blev taget af tyskerne den 19 september 1944.

Dele af arkivet blev anvendt i retsopgøret efter besættelsen mod det tyske mindretal . 

Efter 1945 forsatte politiadjudanturens arbejde under navnet politikommedanturen. Hovedsigtet med arbejdet blev nu overvågning af kommunister, især havnearbejderne i Esbjerg.

Kilder 

Politi i Danmark
Danmarks efterretningstjenester
Etableret i 1933
Luke Young

Luke Paul Young (født 19. juli 1979 i Harlow, England) er en engelsk tidligere fodboldspiller. Gennem karrieren spillede han for blandt andet Tottenham Hotspur, Middlesbrough og Charlton Athletic. Han spillede positionen midterforsvar.

Landshold 
Young nåede i sin tid som landsholdsspiller (2005-2009) at spille 7 kampe for Englands landshold. Han fik sin debut den 28. maj 2005 i en kamp mod USA.

Resultater 

Engelsk Liga Cup
 1999 med Tottenham Hotspur

Engelsk Liga Cup
 2010 med Aston Villa

Årets spiller
 2004-05 med Charlton Athletic (kåret af klubbens fans)

Eksterne henvisninger 

Fodboldspillere fra England
Fodboldspillere fra Aston Villa F.C.
Fodboldspillere fra Tottenham Hotspur F.C.
Fodboldspillere fra Charlton Athletic F.C.
Fodboldspillere fra Middlesbrough F.C.
Fodboldspillere fra Queens Park Rangers F.C.
Fiolstræde

Fiolstræde er en af de centrale gader i Middelalderbyen i København. Den går parallelt med Nørregade og løber fra Skindergade ved Jorcks Passage, og op til den lille plads der lidt ukendt, de sidste ca. 100 år, er blevet kaldt Æggetorvet, - side om side ved Nørreport Station og Nørre Voldgade. Langs gaden ligger blandt andet Vor Frue Kirke (bagsiden), Københavns Universitet, hovedbygningen, og bygningen der tidligere var Daells Varehus. Det "ny-historiske" varehus lukkede 31. marts 1999, og bygningen huser i dag, efter en væsentlig ombygning, bl.a. Hotel Skt. Petri, hvilket regnes for et af danmarks bedste hoteller, samt cocktailbaren/café "Dalle Valle". Gaden er desuden kendt for at rumme en række antikvariater og boghandler. I november 2015 var der dog kun fire bogforretninger, hhv. Vangsgaards boglade, Vangsgaards Antikvariat, Den Franske Bogcafé og Paludan Bogcafé tilbage, hvor sidstnævnte, hvilket navnet også antyder, i dag mere er en café end en boghandel.

Fiolstræde har siden 1968 været gågade; man må dog gerne køre med respekt for ensretningen samt fodgængernes fortrinsret.

Gadens Navn 

Fiolstræde er antagelig opkaldt efter blomsten viol, hvilket dog ikke er historisk verificeret. Gaden løber igennem det område, der blev kaldet Rosengården, hvor de sidste større haver inden for Københavns befæstning lå.

Litteratur  
Johannes V. Jensens lader titelpersonen i sin roman, Einar Elkær, fra 1898 bo i Fiolstræde. Således begynder kapitel 4: "To Fag Vinduer paa anden Sal ud til en Gaard i Fiolstræde blev pludselig mørke".

Referencer

Eksterne henvisninger 

Gader i Indre By (København)
Gågader i København
Rammeformler

En rammeformel er en formel der tillader en entreprenør, ud fra nogle få parametre, at bestemme en pæls bæreevne.
I 1955 lavede Andreas Knudsen i sit eksamensprojekt på DTH en rammeformel. Den blev offentliggjort på en geoteknikkongres i London i 1956 og kom sidenhen i de danske funderingsnormer, hvor den stadig er og kaldes Den danske rammeformel.
Der findes en lille flok af forskellige rammeformler. Ingen af dem formår at give en pæls nøjagtige bæreevne. Der gøres rundt om på jorden forsøg for at finde de bedste formler. "Den danske rammeformel" klarer sig godt i disse forsøg, som man kan se på Internettet, og må formodes pga sin enkelhed,at blive brugt i hele verden.

Reference 

Ingeniørvirksomhed
Zat Knight

Zatyiah "Zat" Knight (født 2. maj 1980 i Solihull, England) er en engelsk tidligere fodboldspiller. Han spillede blandt andet for Bolton Wanderers, Fulham og Aston Villa, samt på lejebasis hos Peterborough United.

Landshold 
Knight spillede i 2005 2 kampe for Englands landshold. Han fik sin debut den 28. maj 2005 i en kamp mod USA.

Eksterne henvisninger 

Fodboldspillere fra England
Fodboldspillere fra Fulham F.C.
Fodboldspillere fra Peterborough United F.C.
Fodboldspillere fra Aston Villa F.C.
Fodboldspillere fra Bolton Wanderers F.C.
Ferry Corsten

Ferry Corsten, også kendt som System F, (født 4. december 1973 i Rotterdam, Nederlandene) er blandt de mest kendte DJ's inde for trance-genren. Han var pr. 2010 nummer 7 på den brugerbestemte liste over verdens bedste DJ's fra DJ Magazine.

Hans tracks er ofte kendetegnet med en vældig lang intro, som bliver efterfulgt at et eller flere klimakser. Han spiller efter routine mange steder i hele verden, med mange tusinde tilskuere.

Udgivelser

Albums 

Studiealbums

Som DJ Sno-White
 1996: Santa's X-Mas Dance Party
Som Ferr
 1996: Looking Forward
As System F
 2001: Out of the Blue
 2003: Together

Som Ferry Corsten
 2003: Right of Way
 2006: L.E.F.
 2008: Twice in a Blue Moon
 2012: WKND
 2016: Hello World
 2017: Blueprint

Eksterne henvisninger 

 Ferry Corstens officielle hjemmeside 
 

Dj's fra Nederlandene
Personer fra Rotterdam